als_Latn dik_Latn sag_Latn
FIER- Kreu i grupit parlamentar të PS-së, Gramoz Ruçi ka sulmuar ish-kreun e LSI-së, Ilir Metën. Gjatë një takimi elektoral në Cakran të Fierit, Ruçi pohoi se ka forca politike që këto zgjedhje kërkojnë t’i bëjnë pis, duke shigjetuar kështu LSI-në.
Nga ana tjetër socialisti risolli edhe njëherë ndër mend deklaratën e kryeministrit Edi Rama se LSI është mësuar të rri si shushunja në pushtet.
“Ka forca politike që këto zgjedhje kërkojnë ti bëjnë pis se janë mësuar të rrinë si shushunje në pushtet duke luajtur me njerëzit. Duke luajtur me vendet e punës, me thesin e miellit. Njeri prej këtyre, Ilir Meta erdhi në Fier për të bere pis zgjedhjet, foli për socialistet nga me i thjeshti e deri tek Edi Rama. Çfaj i kanë socialistet Ilir Metes? Pa libreze pune PS e mori Ilir Metën 22 vjeç e beri deputet, 25 ministër. Pa mbushur 30 vjeç e bëri kryeministër, madje dy herë. Për të arritur në 2005 ta rrezojë nga pushteti duke bashkuar votot me Berishën. Socialistet e bënë kryetar Kuvendi dhe president. Ilir Meta; Të dhamë gjithçka por njeri nuk të bëmë. Të të vij rënde kur zë me gojë socialistët. Një gjë është e sigurt që në 25 qershor me mandate të plota apo te cunguara LSI nuk do te jete ne koalicion me PS. Presionet dhe santazhet që bën me votat e socialisteve që e zgjodhën edhe president, që nuk do të dekretoj as qeverinë janë të kota.”, tha nga Fieri Ruçi.
Po ashtu, Ruçi i kujtoi Metës faktin se në PS hyri në moshën 22-vjeçare dhe ishte kjo forcë që e bëri deputet. “Pa librezë pune PS e mori Ilir Metën 22 vjeç, e bëri deputet”, theksoi ai.
Meta, pas incidentit që ndodhi dje ku një anëtar i LSI u dhunua nga militantë të PS-së, shpërtheu kundër Ramës dhe Ruçit, ndërsa për këtë të fundit tha se: “Gramoz Ruçi ka ikur me fustan në Greqi dhe e njoh mirë kush është Gramoz Ruçi. Në 1996 nuk dilte dot në Fier”.
(ed.me/BalkanWeb)
als_Latn als_Latn als_Latn als_Latn als_Latn eng_Latn